उच्च माध्यमिक विद्यालय संघ, नेपाल (हिसान) का वरिष्ठ सल्लाहकार बाबुराम पोखरेल एसएलसीको उत्तीर्ण दर गत वर्षको भन्दा दोब्बर हुँदा उमाविहरूमा विद्यार्थीको भीड निकै बढेको बताउँछन्। राजधानीस्थित भीएस निकेतन कलेजका संस्थापक निर्देशक समेत रहेका पोखरेल सबै कलेजले मापदण्ड पुगेका र प्रवेश परीक्षा उत्तीर्णलाई मात्रै कक्षा ११ मा भर्ना लिने भए पनि पढ्न चाहने विद्यार्थीका लागि उमावि अभाव नहुने बताउँछन्। यसअघि विद्यार्थी अपुग भएका सामुदायिक उमाविहरूको पनि सीट भरिने उनको बुझाइ छ। शहर बाहिरका उमाविमा पनि विद्यार्थी अभाव नहुने निश्चितप्रायः छ।
